b'\n_START_ARTICLE_\nGrand Prix Herning\n_START_SECTION_\nStore vindere igennem tiden\n_START_PARAGRAPH_\n1992: Claus Michael M\xc3\xb8ller, Ordrup: Senere vinder af amat\xc3\xb8rernes udgave af Spanien Rundt, professionel hos TVM og Maia. _NEWLINE_1993: Dennis Rasmussen, Aarhus CK: Vinder af spurten mellem i alt syv mand, det st\xc3\xb8rste antal ryttere der er kommet samlet hjem til den afg\xc3\xb8rende spurt. Han blev senere professionel hos Team Chicky World i perioden 1998-99. _NEWLINE_1994: Brian Smith, Motorola: Skotten der tilmeldt dagen f\xc3\xb8r l\xc3\xb8bet vandt, da han spurtbesejrede Carl Chr. Pedersen (Kalle). Kalle undskyldte sig dog ved, at han ikke havde h\xc3\xb8rt klokken ringe for sidste omgang, hvorfor han ikke spurtede med!_NEWLINE_1995: Fr\xc3\xa9deric Moncassin, Novell: Den franske sprinter bedre kendt de senere \xc3\xa5r som den evige to\'er har ogs\xc3\xa5 v\xc3\xa6ret en af arkitekterne i ruteplanl\xc3\xa6gningen af det l\xc3\xb8b, som han aldrig form\xc3\xa5ede at vinde, nemlig Paris-Roubaix. _NEWLINE_1996, 1997 og 1998: Bjarne Riis, Team Telekom: Danmarks st\xc3\xb8rste cykelrytter gennem tiderne har selvf\xc3\xb8lgelig ogs\xc3\xa5 vundet dette l\xc3\xb8b og som den eneste tre gange \xe2\x80\xa6 vel at m\xc3\xa6rke i tr\xc3\xa6k. Alle tre gange kom han alene hjem, noget som efterh\xc3\xa5nden er blevet en tradition. _NEWLINE_1999 og 2000: Michael Sandst\xc3\xb8d, Team home - Jack & Jones / Team Memory Card - Jack & Jones: Ogs\xc3\xa5 Michael Sandst\xc3\xb8d har mestret kunsten at komme alene hjem. _NEWLINE_2001: Rudi Kemna, bankgiroloterij \xe2\x80\x93 Batavus (nr. 2 i Veenendaal-Veenendaal (UCI kat. 1.2) i april m\xc3\xa5ned 2001) \xe2\x80\x93 Slog CSC/Worldonline\'s Arvis Piziks i spurten efter at have siddet i udbrud i 170 km. En Piziks som faktisk har ikke mindre end 5 top 10 placeringer i l\xc3\xb8bet: 2 x 2. plads, 1 x 4. plads, 1 x 5. plads og 1 x 8. plads.\n_START_SECTION_\nCitater om Grand Prix Herning\n_START_PARAGRAPH_\n"Genialt l\xc3\xb8b. Virkelig imponerende. Internationalt snit. Suver\xc3\xa6nt af Herning Cykle Klub. Fem stjerner ud fem."\xc2\xa0Jens Veggerby, Herning Folkeblad, den 24.maj 1993_NEWLINE_"Et godt l\xc3\xb8b, som minder lidt om Paris-Roubaix." Fr\xc3\xa9d\xc3\xa9ric Moncassin, Herning Folkeblad, den 12.juni 1995_NEWLINE_"En body-painted pr\xc3\xa6miepige, VIP-bus med forfriskninger, en MF\'er som speaker og det trykte program, der l\xc3\xa5 og ventede p\xc3\xa5 \xc3\xa9n p\xc3\xa5 hotelv\xc3\xa6relset og resultatlisten sammesteds efter l\xc3\xb8bet. Hvad kan man s\xc3\xa5 forlange mere\xc2\xa0? Et cykell\xc3\xb8b i topklasse!" Henrik Elmgreen, Cycling, den 19.maj 1996_NEWLINE_"Der er jo ogs\xc3\xa5 tennisspillere, der ikke er s\xc3\xa5 gode p\xc3\xa5 grus." Jens Veggerby\'s kommentar efter at v\xc3\xa6re blevet sat p\xc3\xa5 en grusvej, den 11.maj 1997_NEWLINE_"Det er uden tvivl det bedste bud p\xc3\xa5 et stort dansk cykell\xc3\xb8b." Rolf S\xc3\xb8rensen, Jyllands-Posten, den 25.maj 1998_NEWLINE_"Jeg er m\xc3\xa6gtig glad for at vinde dette Danmarks st\xc3\xb8rste cykell\xc3\xb8b." Bjarne Riis, BT, den 25.maj 1998_NEWLINE_"Det er et kanonl\xc3\xb8b, men det er meget rart at kende vejene p\xc3\xa5 forh\xc3\xa5nd." Jesper Skibby, Herning Folkeblad, den 25.maj 1998_NEWLINE_"L\xc3\xb8bet er det flotteste cykell\xc3\xb8b, jeg har v\xc3\xa6ret med til p\xc3\xa5 dansk grund." Rolf S\xc3\xb8rensen, Herning Folkeblad, den 25.maj 1998_NEWLINE_"L\xc3\xb8bet er perfekt \xe2\x80\x93 det her kunne godt udvikle sig til det f\xc3\xb8rste danske World Cup-l\xc3\xb8b." Formanden for DCU, Peder Pedersen, Herning Folkeblad, den 25.maj 1998_NEWLINE_"En d\xc3\xa5rlig rytter vinder ikke Grand Prix Midtbank, men gode ryttere kan blive sl\xc3\xa5et ud af uheld." Henrik Elmgreen, Cycling, den 15.maj 1999_NEWLINE_"Hele l\xc3\xb8bet virker meget gennemorganiseret." Chefkommis\xc3\xa6r Michael Andersson, Herning Folkeblad, den 18.maj 2000_NEWLINE_\xe2\x80\x9dDette var et av de kuleste rittene jeg kj\xc3\xb8rte. Elsket kombinasjonen med grusveiene. Et ritt for \xe2\x80\x9cmenn\xe2\x80\x9d som Paris-Roubaix\xe2\x80\x9d. Kurt-Asle Arvesen, Gpherning.dk, den 3. November 2016\xc2\xa0'